EkBass/fiwiki-20250220-pages-articles huggingface dataset:
Martti Malmi

Martti Malmi (s. marraskuu 1988) on suomalainen ohjelmoija. Hän kuului ensimmäisiin bitcoinin kehittäjiinPerttu Pitkänen, Bitcoin-kehittäjä Martti Malmi voisi olla miljardööri Taloussanomat 26.12.2024, viitattu 26.1.2025. Hän aloitti yhteistyön bitcoinin lanseeranneen Satoshi Nakamoton kanssa vuonna 2009. Hän teki samana vuonna historian ensimmäisen bitcoinin vaihdon viralliseen valuuttaan. Hal Finney ennätti kuitenkin kokeilla bitcoinia jo häntä aiemmin.Mikko Leppänen, Suomalainen entinen bitcoin-kehittäjä Martti Malmi voisi olla nyt miljardööri, mutta toisin kävi – Kryptovaluutta täyttää 10 vuotta Yle 27.10.2018, viitattu 26.1.2025 Malmi varttui Espoossa ja opiskeli tietotekniikkaa Aalto-yliopistossa.Ann-Mari Huhtanen, Martti Malmi on virtuaalivaluutta bitcoinin herra Helsingin Sanomat 27.4.2014, viitattu 26.1.2025Merkittävimmät suomalaiset kryptovaluuttahenkilöt Northcrypto 14.11.2024, viitattu 26.1.2025 Hän alkoi kehittää bitcoinin avointa lähdekoodia Satoshi Nakamoton kanssa vuonna 2009. Hän ylläpiti Bitcoin.org- verkkosivustoa ja perusti Bitcoin Talk -keskustelupalstan. Malmi suhtautui kielteisesti ajatukseen valtiosta valuutan ylläpitäjänä ja riippuvuuteen pankeista rahansiirtojen yhteydesä. Vuonna 2010 hän perusti bitcoinien vaihtamista varten alustan, jonka hän kuitenkin lakkautti myöhemmin. Vuonna 2011 Malmi myi suurimman osan silloisista bitcoineistaan ja osti rahoilla asunnon. Hän lopetti bitcoinin aktiivisen kehittämisen Satoshi Nakamoton vetäydyttyä hankkeen kehittelystä. Vuosina 2014–2018 Malmi oli startup-yritys Monin työntekijä. Hän perusti vuonna 2014 Identifi-palvelun puhelimen osoitekirjaksi ja luottamusverkoksi. Vuonna 2018 Malmin palkkasi yhdysvaltalainen startup-yritys Era. Malmi on muun muassa kehittänyt Nostr- nimistä hajautettua yhteisöpalvelua, johon hän sai rahoitusta Jack Dorseyn tukemalta säätiöltä. Malmi on yksi henkilöistä, joiden on toisinaan väitetty olleen tunnistamattomaksi jäänyt Satoshi Nakamoto. == Lähteet == Luokka:Suomalaiset ohjelmoijat Luokka:Bitcoin Luokka:Vuonna 1988 syntyneet Luokka:Elävät henkilöt
Ålands statistik- och utredningsbyrå

Ålands statistik- och utredningsbyrå, lyhyemmin ÅSUB, on ahvenanmaalainen riippumaton instituutti, jonka päätehtäviä ovat toimia Ahvenanmaan virallisena tilastoviranomaisena sekä harjoittaa tutkimus- ja selvitystoimintaa. ÅSUB tuottaa virallista tilastotietoa päätöksenteon, keskustelun ja tutkimuksen tueksi monilla eri aloilla. Tutkimus- ja selvitystoiminnan keskiössä on yhteiskuntataloudellinen alue, mutta toiminta kattaa myös monia muita yhteiskunnallisesti merkittäviä kysymyksiä. == Tehtävät == ÅSUB tuottaa virallista tilastotietoa päätöksenteon, keskustelun ja tutkimuksen tueksi useilla eri aloilla. Tämä tarkoittaa, että ÅSUB kehittää, laatii ja levittää tilastoja, koordinoi tilastotuotantoa Ahvenanmaalla sekä toimittaa tilastotietoja kansainvälisille järjestöille. Tilastoille asetetaan vaatimukseksi riippumattomuus, relevanssi, vertailukelpoisuus, hyvä laatu ja tieteellinen perustelu sekä tietojen antajien oikeuksien ja luottamuksellisuuden kunnioittaminen. Helppokäyttöiset tilastot ovat jokaisen demokratian tärkeä rakennuspalikka. ÅSUB toteuttaa myös erilaisia tilastollisia käsittelyjä, analyyseja ja ennusteita tilaajien toimeksiannosta. Lisäksi ÅSUB osallistuu pohjoismaiseen ja kansainväliseen tilastoyhteistyöhön. == Lähteet == Luokka:Ahvenanmaa
Lift Your Skinny Fists Like Antennas to Heaven

Lift Your Skinny Fists like Antennas to Heaven on 9. lokakuuta 2000 julkaistu kanadalaisen post-rock-yhtyeen Godspeed You! Black Emperorin toinen studioalbumi. Albumilla on neljä noin 20 minuutin pituista kappaletta. == Kappaleet == Albumin kappalelista sisältäen crescendojen nimet. ==Kokoonpano== Godspeed You! Black Emperor *Sophie Trudeau – viulu *Norsola Johnson – sello *David Bryant – sähkökitara *Thierry Amar – bassokitara *Aidan Girt – rummut *Mauro Pezzente – bassokitara *Bruce Cawdron – rummut *Roger Tellier-Craig – sähkökitara *Efrim Menuck – sähkökitara Muut *Daryl Smith – Äänitys *Brian Cram – puhallinsoittimet *Alfons – torvi == Lähteet == == Aiheesta muualla == * Lift Your Skinny Fists Like Antennas To Heaven -albumi Discogs-sivustolla Luokka:Kanadalaiset rockalbumit Luokka:Vuoden 2000 albumit
Rupert Deutzilainen

Rupert Deutzilainen (n. 1070 – 1135), oli benediktiiniapotti, mystikko ja teologi, Bernhard Clairvaux'laisen aikalainen ja sukulaissielu. Rupert vietti nuoruutensa Pyhän Laurentiuksen benediktiiniläisluostarissa Liègessä. Teologisiin kiistoihin sotkeutuneena, kun tiukat traditionalistit pitivät häntä virheellisesti dialektisena modernistina, hänen piti vastustajien pakottamana vetäytyä Siegburgin luostariin. Siellä hän viipyi vuoteen 1120 asti, jolloin hänestä tuli Deutzin luostarin apotti. Siellä hän myös kuoli. Rupert Deutzilainen oli epätavallisen tuottelias kirjailija, mutta ilman omaperäisiä ajatuksia ja menetelmiä. Hänen kirjallisista teoksistaan ​​on mainittava liturginen hetkipalvelusta käsittelevä teos De divinis officiis, joka käsittää 12 kirjaa, dogmaattinen De voluntate Dei ja suuri eksegeettinen Commentarius de operibus sanctae Trinitatis, käsittäen 42 kirjaa, jossa hän selitti lähes koko Raamatun.Nordisk familjebok / Uggleupplagan. 23. Retzius - Ryssland ==Lähteet== Luokka:Teologit Luokka:Kristilliset mystikot Luokka:Benediktiinit Luokka:Apotit Luokka:Vuonna 1135 kuolleet
Tuomo Nygrén

Tuomo Juhani Nygrén (20. huhtikuuta 1947 Utajärvi – 14. toukokuuta 2024) oli suomalainen fyysikko ja professori. ==Henkilöhistoria== Nygrénin vanhemmat olivat opettaja Lennart Jalmar Nygrén ja Rauha Laatanaho ja puoliso vuodesta 1994 Ritva Juvani. Nygrén tuli ylioppilaaksi Muhoksen yhteiskoulusta 1966 ja valmistui Oulun yliopistosta filosofian kandidaatiksi 1971 ja lisensiaatiksi 1975. Filosofian tohtoriksi hän väitteli siellä 1981. Nygrén oli Oulun yliopiston fysiikan assistentti, yliassistentti ja useaan otteeseen vastaava apulaisprofessori 1972–1987 sekä 1988–1995 ja yliopiston fysiikan dosentti 1983–2000. Suomen Akatemian vanhempi tutkija hän oli 1987 ja 1995–2000 ja Oulun yliopiston fysiikan professori 2000–2014. Vierailevana tutkijana Southamptonin yliopistossa Englannissa Nygrén toimi 1986. Hän osallistui myös kansainväliseen EISCAT- ja COSPAR-yhteistyöhön. Nygrénin tutkimuskohteita olivat muun muassa ionosfäärifysiikka, epäkoherentti sironta ja satelliittitomografia. ==Julkaisuja== * Radiosäteen eteneminen keskileveysasteiden ionosfäärissä, Oulu: Oulun yliopisto, 1975 (lisensiaatintyöl) * Investigations on the propagation of radio waves in the high- and mid-latitude ionosphere, Oulu: Oulun yliopisto, 1981 (väitöskirja) * Introduction to incoherent scatter measurements, Sodankylä: Invers, 1996 == Lähteet == Luokka:Suomalaiset fyysikot Luokka:Suomalaiset professorit Luokka:Oulun yliopiston professorit Luokka:Vuonna 1947 syntyneet Luokka:Vuonna 2024 kuolleet
Zülpich

Zülpich on kaupunki Nordrhein-Westfalenissa läntisessä Saksassa. Siellä harjoitetaan muun muassa kemian teollisuutta ja autoalan alihankintaa. Kaupungin väkiluku on noin 21 000\. Noin kolmasosa Zülpichin väestöstä asuu kantakaupunki Zülpichissä. == Maantiede == Zülpich sijaitsee noin 35 kilometriä Kölnistä etelälounaaseen. Maanteitse etäisyys on noin 52 kilometriä. == Historia == Varhaisin kirjallinen maininta Zülpichistä on vuodelta 70 jaa. latinalaisittain nimellä Tolbiacum. Keskiaikana sitä suojaamaan rakennettiin linnoitus ja kaupunkioikeudet se sai 1200-luvun alkupuoliskolla. Lokakuussa 1864 Zülpich liitettiin rautatieverkkoon (Bördebahn). Sen alue moninkertaistui vuoden 1969 kuntaliitosten seurauksena. Nykyinen Zülpich koostuu kantakaupungista ja 24 siihen liitetystä osa- alueesta. Zülpichin historiaan liittyy Tolbiacin taistelu, joka lienee käyty Zülpichin liepeillä vuonna 496. Frankit ja alemannit taistelivat toisiaan vastaan. Zülpichin historiallista arkkitehtuuria edustaa muun muassa kirkko St. Peter, joka mainitaan ensi kerran vuonna 848. == Talous ja liikenne == Zülpichin yrityksiä ovat muiden muassa Takasago Europe GmbH (kemikaalit, aromit), Autohaus Anton Gotzen GmbH & Co. KG (autokauppa) ja Vetter GmbH (autoteollisuus). Zülpichin rautatieasema, Bahnhof Zülpich, sijaitsee niin kutsutun Bördebahnin varrella. Maantieliikenteen yhteyksiä ovat Bundesstraße 56, Bundesstraße 265 ja Bundesstraße 477. == Lähteet == == Aiheesta muualla == *Zülpich, Nordrhein-Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit
Senaatin papusoppa

Senaatin papusoppa () on Yhdysvaltain senaatin ravintolassa päivittäin tarjoiltava keitto, joka on myös yksi senaatin perinteistä. Perinteisesti se valmistetaan valkoisista pavuista, savukinkusta, sipulista ja voista. Suolaa ja pippuria lisätään oman maun mukaan. Toisinaan soppaan voidaan lisätä myös perunaa. Papusopan alkuperästä ei ole täyttä varmuutta, mutta sitä on tarjoiltu senaatissa joko vuodesta 1904 tai 1905 lähtien. Soppaperinteen isäksi nimetään joko demokraattien Frank Dubois tai republikaanien Knute Nelson. Vuonna 1943, toisen maailmansodan aiheuttaman säännöstelyn takia, papusoppa poistettiin hetkellisesti senaatin ravintolan ruokalistalta. Tätä poikkeusta lukuun ottamatta papusoppa on muuten ollut ruokalistalla joka päivä. Vuoteen 1949 soppa oli senaatin ulkopuolella melko tuntematon, kunnes Valkoisen talon ensimmäinen naispuolinen valokuvaaja Marion Carpenter heitti lautasellisen keittoa häntä kritisoineen kolumnistin päälle, jonka mukaan Carpenter oli käyttänyt naisellista viehätysvoimaansa päästäkseen valokuvaamaan poliitikkoja. Muut kuin senaattorit ja senaatin työntekijät voivat tilata keittoa kongressitalon vierailukeskuksesta. Tammikuussa 2025 keittoannos maksoi 6,25 dollaria. == Lähteet == Luokka:Yhdysvaltalainen keittiö Luokka:Yhdysvaltain senaatti Luokka:Keitot
Alastaron kirkonkylä

Alastaron kirkonkylä on kirkonkylä ja taajama Alastarolla Loimaalla. Kirkonkylä oli Alastaron hallinnollinen keskus vuoteen 2009, jolloin se liitettiin Loimaan kaupunkiin. Alastaron kirkonkylän taajamassa on 1 104 (2021) ja postinumeroalueella 1 658 asukasta (2023). == Lähteet == Luokka:Alastaron kylät Luokka:Loimaan taajamat Luokka:Suomen entiset kuntakeskukset Luokka:Suomen kirkonkylät
Autokratia Oy

Autokratia Oy : Diktaattorit, jotka haluavat hallita maailmaa on yhdysvaltalaisen toimittajan ja kirjailijan Anne Applebaumin kirjoittama kirja. Hän käsittelee teoksessa yksinvaltaisia valtioita suhteessa demokraattisiin valtioihin. Applebaum päättää kirjan alkusanat tiivistämällä kirjan tarkoituksen sanoihin: "Toisilta kopioidun tekniikan ja taktiikan turvin, yhteisten taloudellisten intressien nimissä ja ennen kaikkea päättäväisen vallassa pysymisen halun yhdistäminä itsevaltiaat uskovat olevansa voitolla. Tämä usko – sen synty, sen sitkeys, sen vakiintuminen demokraattisen maailman avulla ja meidän mahdollisuutemme kukistaa se – on kirjani aihe."Applebaum, s. 25 Applebaum avaa ensimmäisessä luvussa, kuinka lännen taloudellinen riippuvuus Neuvostoliitosta aikoinaan syntyi. Taustalla oli luja usko siihen, että taloudellinen yhteistyö, kauppakumppanuus tekisivät tulevaisuudessa sotilaallisen konfliktin mahdottomaksi. Yhteistyötä ajoi erityisesti Länsi-Saksan ulkoministeri Willy Brandt, ja sitä ruvettiin konkreettisesti luomaan vuonna 1967 kokouksessa Itävallassa. Ruvettiin rakentamaan kaasuputkia halki Euroopan, projektina, joka maksoi paljon ja olisi pysyvä rakennelma, jota ei voi purkaa. Putket yhdistivät koko Euroopan Moskovaan. Brandtin avustaja Egon Bahr antoi politiikalle nimen "Wandel durch Annäherung" ('Muutos lähentymisen kautta'), joka myöhemmin muuttui muotoon "Wandel durch Handel".('Muutos kaupankäynnin kautta') Yhdysvalloissa oltiin näkevinään kaupankäynnin seuraukset, kun taas Euroopassa uskottiin sen kykyyn edistää rauhaa ja hyvinvointia. Ronald Reaganin aikana sama usko kaupankäynnin voimaan levisi Yhdysvaltoihinkin. Reaganin mukaan kaupankäynti Kiinan kanssa ja vapaiden markkinoiden henki "avaa tietä yhteiskunnan oikeudenmukaistumiselle".Applebaum, s. 26–33 Mutta, kuten Applebaum esittää, onkin käynyt päinvastoin: autokratia ja suvaitsemattomuus ovat levinneet demokraattiseen maailmaan.Applebaum, s. 36. ==Lähteet== Luokka:Vuoden 2024 kirjat Luokka:Yhdysvaltalaiset tietokirjat Luokka:Kansainvälinen politiikka
Cole Kmet

Cole Kmet (s. 10. maaliskuuta 1999 Lake Barrington, Illinois, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kmet edustaa NFL-joukkue Chicago Bearsia. Ennen NFL- uraansa hän pelasi Notre Damen yliopiston joukkueessa. Bears varasi hänet toisella kierroksella 43. varausvuorolla vuoden 2020 NFL:n varaustilaisuudessa. https://www.pro-football- reference.com/players/K/KmetCo00.htm Heinäkuussa 2020 Kmet teki Bearsin kanssa nelivuotisen ja yhteensä 7,5 miljoonan dollarin arvoisen tulokassopimuksen. https://wsbt.com/sports/content/cole-kmet-signs-rookie-contract-with-the- chicago-bears Heinäkuussa 2023 Kmet teki Bearsin kanssa nelivuotisen ja yhteensä 50 miljoonan dollarin arvoisen jatkosopimuksen. https://www.nfl.com/news/bears-te-cole-kmet-agrees-to-four-year-50-million- contract-extension Kmet on pelannut 84 NFL:n runkosarjan ottelua. Näissä otteluissa hänellä on 258 kiinniottoa, 2 592 kiinniottojaardia, ja 19 kiinniotolla tehtyä touchdownia. Hän on edennyt juoksemalla kahdeksan jaardia. Kmet on pelannut yhden NFL:n pudotuspelien ottelun. Tässä ottelussa hänellä oli kolme kiinniottoa ja 16 kiinniottojaardia. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1999 syntyneet Luokka:Elävät henkilöt
Nahka-antura

Nahka-antura (Gymnachirus texae) on amerikananturoihin kuuluva kalalaji. Lajia tavataan lämpimistä vesistä Atlantin länsiosista. ==Koko ja ulkonäkö== Nahka- antura voi kasvaa suurimmillaan 12–15 cm pitkäksi. Laji on ruumiinrakenteeltaan litteä ja pyöreä. Silmät sijaitsevat oikealla kyljellä. Selkä- ja peräevät ovat pitkät ja vatsaevät ovat yhtyneet peräevään. Rintaevä on vain oikealla kyljellä. Nahka-antura on suomuton ja oikea kylki on väriltään ruskehtava tai harmahtava. Ruumiissa on useita kapeita raitoja, jotka ulottuvat selkä- ja peräeviin. Kalan vasen kylki on vaalean ruskehtava tai kellertävä. ==Levinneisyys ja elintavat== Nahka-anturaa tavataan Meksikonlahdelta Floridasta Yucatanin niemimaalle. Laji elää hiekka- tai mutapohjilla usein kivikkoisten tai meriheinää kasvavien alueiden lähellä. ==Lähteet== Luokka:Kampelakalat
Nurotan luonnonpuisto

Nurotan luonnonpuisto () on luonnonsuojelualue Nurotavuorilla Jizzaxin alueen Forishin piirissä Uzbekistanissa. Sen pinta-ala on 17 752 hehtaaria. Nurotan luonnonpuisto on perustettu vuonna 1975 aikaisemman, vuonna 1961 perustetun rauhoitusalueen pohjalta. Sen tärkein tehtävä on harvinaisen argaalin alalajin Ovis ammon severtzovin sekä vuoriston pähkinä- ja hedelmäpuiden suojelu. Puisto kuuluu Uzbekistanin ympäristöministeriön luonnonsuojelualueviraston alaisuuteen. Sen hallinto sijaitsee Forishin piirin keskuksessa Bogʻdonissa. Luonnonpuisto sijaitsee Nurotavuorten keskiosassa. Se käsittää vuoriston korkeimman huipun Hayotboshin (2 169 metriä), vuorten rinteitä ja reuna- alueita. Kasvi- ja eläinkunta ovat ominaisia Keski-Aasian matalille ja keskikorkeille vuoristoille. Nurotavuorten erikoispiirre on, että siellä yhtyvät Tienšanin ja Pamir–Alain vuoristoalueiden sekä pohjoispuolella sijaitsevan Kyzylkumin aavikon lajistot.. Nurotavuorten ilmasto on ympäröivää aluetta kosteampi ja leudompi. Vuoret ovat vanhastaan olleet asuttuja ja niillä on harjoitettu puutarhaviljelyä ja karjanhoitoa, minkä seurauksena alkuperäiset metsät ovat lähes kokonaan hävinneet. Reuna-alueilla ja alarinteillä on marunoiden, nurmikoiden ja sarojen muodostamaa puolisavannia ja ylempänä pensas- ja puolipensaskasvillisuutta, joka koostuu manteleista, orapihlajista, kirsikkapuista, tuhkapensaista ja ruusuista sekä matalista päärynäpuista, pistaaseista ja vaahteroista. Laaksoissa ja vuoristopurojen varrella on istutettuja metsäpuutarhoja, joiden päälaji on saksanpähkinä. Niissä kasvaa lisäksi aasianomenapuita, mulperipuita, aprikooseja, kirsikoita, luumuja, viiniköynnöksiä, päärynöitä, poppeleita, pajuja, jalavia, plataaneja ja Keski-Aasiassa harvinaisia idäntuijia. Vaikeapääsyisissä paikoissa on säilynyt alkuperäisiä katajia. Luonnonpuiston suppeaan nisäkäslajistoon kuuluvat muun muassa kääpiöhevosenkenkäyökkö, aavikkolepakko, korsakki, tiikerihilleri, piikkisika, villisika ja susi. Aiemmin Kyzylkumin jäännösvuorilla sekä Turkestan- ja Zarafšonvuorilla eläneitä ”severtsovinlampaita” (Ovis ammon severtzovi) oli 2000-luvun alussa jäljellä vain 1 700–1 800 yksilöä. Luonnonpuisto on tärkeä muuttolintujen pysähdyspaikka sekä varsinkin petolintujen ja raadonsyöjien pesimäpaikka. Alueella on kalliopiirroksia ja arkeologisia kohteita. Luonnonpuiston lähellä sijaitsevissa kylissä on tarjolla kotimajoitusta ja vierasmajoja. Hoyatin kylässä on 16 hehtaarin laajuinen severtsovinlammastarha ja Mojrumissa tuhatvuotinen suuri idäntuija. ==Lähteet== Luokka:Jizzaxin alue Luokka:Luonnonpuistot Luokka:Uzbekistanin luonnonsuojelualueet
Albert Ferdinand Leikola

Albert Ferdinand Leikola (aik. Leidenius; 22. helmikuuta 1853 Kurikka – 6. kesäkuuta 1933 Keuruu) oli suomalainen pappi. Hän kirjoitti ylioppilaaksi Vasa Gymnasiumista 22.6.1872, suoritti teologisen erotukinnon 1875 ja pastoraalitutkinnon 23.2.1883. Leikola toimi vuodesta 1876 lähtien Kurikan seurakunnan kappalaisena, vuodesta 1886 Perhon seurakunnan, vuodesta 1890 Artjärven, 1900–1907 Alahärmän ja viimeksi 1906–1933 Keuruun kirkkoherrana. Hän sai rovastin arvon 23.3.1910 ja hänet nimitettiin lääninrovastiksi 12.3.1914. Perhe otti uudelleen käyttöön hänen isoisänsä isän sukunimen Leikola vuonna 1906.https://www.geni.com/people/Albert-Ferdinand-Leikola- Leidenius/6000000009480255643 Leikolan 18 lapsesta tunnettuja ovat Laimi Leidenius, Aare Leikola ja Erkki Leikola. == Lähteet == Luokka:Suomalaiset papit Luokka:Vuonna 1853 syntyneet Luokka:Vuonna 1933 kuolleet
Jamieson Greer

Jamieson Greer on yhdysvaltalainen kansainväliseen kauppaan erikoistunut juristi. Donald Trump on nimennyt Greerin Yhdysvaltain kauppaedustajaksi tammikuusta 2025 alkaen. Greer on suorittanut oikeustieteen tutkinnon Virginian yliopistossa,ja opiskellut myös Pariisin Sorbonnessa. Hän on osakas King & Spaldingin lakiasiaintoimistossa. Uransa alkuvuosina hän työskenteli Ilmavoimissa neuvonanajana ja oli sijoitettuna jonkun aikaa Irakiin. Greer työskenteli presidentin hallinnossa myös Trumpin ensimmäisen presidenttikauden aikana. == Lähteet == Luokka:Yhdysvaltalaiset juristit Luokka:Yhdysvaltalaiset republikaanipoliitikot Luokka:Syntymävuosi puuttuu Luokka:Elävät henkilöt
Vaanijahämähäkit

Vaanijahämähäkit (Miturgidae) on hämähäkkien heimo. Useimmat vaanijahämähäkit ovat aktiivisia öiseen aikaan. Ne liikkuvat maan pinnalla ja piilottavat muunansa pussimaiseen pesään kivien tai karikkeen alle. Vuonna 2010 vaanijahämähäkkejä tunnettiin maailmassa 400 lajia, jotka jaettiin 30 sukuun. Niiden luokittelua on muuutettu vuosien varrella. == Suomessa tavattuja lajeja == Suomessa on tavattu kuusi lajia. * luhtaodakki Zora armillata * lehto- odakki Zora nemoralis * lapinodakki Zora palmgreni * letto-odakki Zora parallela * metsäodakki Zora silvestris * kangasodakki Zora spinimana == Lähteet == Luokka:Hämähäkit
Karl Nikolai Hellman

Karl Nikolai Hellman (1. helmikuuta 1875 Helsinki – 1. heinäkuuta 1943 Helsinki) oli suomalainen musiikkiluutnantti, kapellimestari ja director musices.Kuolinilmoitus, Hufvudstadsbladet, 03.07.1943, nro 174, s. 2, Kansalliskirjaston digitaaliset aineistot. Viitattu 26.01.2025 Hellman suoritti asevelvollisuutensa 1:ssä Uudenmaan Tarkk’ampujapataljoonassa 1897–1899. Jo tätä ennen 1895 hän tuli Filharmoniseen orkesteriin suorittaen myöhemmin Filharmonisen seuran täydellisen oppikurssin. Helsingin Kaupunginorkesteriin Hellman kuului vuodesta 1914 alkaen toimien muun muassa toisena konserttimestarina. Sotilaskapellimestarina hän sai musiikkivänrikin arvon vuonna 1919 tultuaan samana vuonna vähän aiemmin nimitetyksi Uudenmaan Rakuunarykmentin kapellimestariksi. Hellman tuli 1920 Rannikkolaivaston kapellimestariksi ja hänet nimitettiin musiikkiluutnantiksi 1923. Laivaston soittokunnan päällikkönä Hellman oli vuoteen 1935 saakka.60-vuotias, Ilta- Sanomat, 31.01.1935, nro 26, s. 3, Kansalliskirjaston digitaaliset aineistot. Viitattu 26.01.2025Musikdirektör Karl N. Hellman död, Svenska Pressen, 02.07.1943, nro 148, s. 4, Kansalliskirjaston digitaaliset aineistot. Viitattu 26.01.2025Laivaston soittokunta – Merivoimien oma soittokunta, Sotilasmusiikki.fi 21.6.2022 ==Lähteet== Luokka: Suomalaiset kapellimestarit Luokka: Vuonna 1875 syntyneet Luokka: Vuonna 1943 kuolleet
Yhdysvaltalainen sukellusvene NR-1

NR-1 oli 1969-2008 Yhdysvaltain laivaston käytössä ollut ydinkäyttöinen pienoissukellusvene, joka oli suunniteltu niin meritieteelliseen tutkimukseen kuin hylkyjen pelastamiseen. == Valmistus == Amiraali Hyman G. Rickover ajaman hankkeen pohjalta suunniteltu alus tilattiin General Dynamics Electric Boatilta Grotonista, joka sijaitsee Connecticutissa. Rickover nimesi aluksen johtamansa yksikön Naval Reactors divisionin mukaan. Aluksen pituus oli 45 metriä ja painerungon pituus 29,3 metriä. Alus oli varustettu pyörillä tukemaan pohjassa liikkumista ja siinä oli keulassa manipulaattori. Keulassa ja perässä oli kahdet tunnelipotkurit ristiin asennettuina siten, että niillä pystyttiin paitsi säätämään sukellussyvyttä niin myös kääntämään alusta paikoillaan että siirtämään sivusuunnassa. Aluksessa oli 12 hengen miehistö, jolla se pystyi maksimissaan 30 päivän sukellukseen. Maksimi sukellussyvyys oli noin 900 metriä. Hitaan 4 solmun matkanopeuden vuoksi alus tarvitsi hinaus- ja huoltolaivan. == Palvelus == Aluksen kotisatamana oli Naval Submarine Base New London. Aluksen ensimmäinen tehtävä oli Azoreilla, jossa sukellusveneille vaaraa aiheuttivat merenalaiset tulivuoret. Tulivuorten meteli häiritsi kaikuluotainten käyttöä. NR-1 avusti NATOa pystyttämään radiomajakoita helpottamaan sukellusveneiden navigointia ja kommunikointia. Vuonna 1986 NR-1 osallistui avaruussukkula Challengerin onnettomuuden hylyn osien etsimiseen. Early_design_sketch_of_the_NR-1..jpg|Varhainen NR-1 hahmotelma US_Navy_submarine_NR-1_drawing_1985.png|NR-1 sivuprofiili 081202-N-8467N-002.jpg|NR-1 joulukuussa 2008 hieman ennen sen poistamista käytöstä == Kirjallisuutta == * ===Lähteet=== Luokka:Ydinkäyttöiset sukellusveneet
Sotāpanna

Sotāpanna (paali) buddhalaisuudessa on käännettynä "virtaan saapuva" tai "virran voittaja", joka on saavuttanut ensimmäisen neljästä valaistumisen asteesta. Sotāpannaa seuraa Buddhan opetuksen mukaan kolme valaistumisen vaihetta: Sakadāgāmi (kerran palaava), Anāgāmi (ei-palaava), ja Arahant (täysin vapautunut). == Lähteet == Luokka:Buddhalainen meditaatio Luokka:Buddhalaisen filosofian termit
Pamir–Alai

Pamir–Alai on vuoristoalue Keski-Aasiassa Fergananlaakson eteläpuolella. Se käsittää Hisor–Alain ja Pamirin vuoristot sekä Tadžikistanin painanteen. Alue kuuluu Tadžikistaniin sekä osittain Kirgisiaan, Uzbekistaniin ja Turkmenistaniin. ==Lähteet== Luokka:Kirgisian vuoristot Luokka:Tadžikistanin vuoristot Luokka:Turkmenistanin vuoristot Luokka:Uzbekistanin vuoristot
Yhdysvaltain kauppaedustaja

Yhdysvaltain kauppaedustaja on ministeriin rinnastettava korkea virkamies Yhdysvaltojen hallinnossa. Hän toimii presidentin pääasiallisena neuvonantajana, neuvottelijana ja tiedottajana kauppakysymyksissä ja johtaa Yhdysvaltain kauppaedustajan toimistoa (). Yhdysvaltain kauppaedustajan toimisto vastaa Yhdysvaltojen kansainväliseen kauppaan ja sijoituksiin liittyvän politiikan kehittämisestä ja koordinoinnista sekä valvoo neuvotteluja muiden maiden kanssa. USTR on osa presidentin toimeenpanovirastoa. USTR koordinoi virastojen välisen rakenteen kautta kauppapolitiikkaa, ratkaisee erimielisyyksiä ja valmistelee asioita presidentin päätettäväksi. Kauppaedustaja toimii myös Overseas Private Investment Corporationin (OPIC) hallituksen varapuheenjohtajana, on Millennium Challenge Corporationin hallituksessa, on Export-Import Bankin hallituksen äänioikeutettu jäsen ja Kansainvälisen raha- ja rahoituspolitiikan kansallisen neuvoa-antavan toimikunnan jäsen. == Luettelo kauppaedustajista == # Kuva Nimi Kausi Presidentti 1 1962-1966 (1961–1963) 1 1962-1966 Lyndon B. Johnson (1963–1969) 2 1967–1969 Lyndon B. Johnson (1963–1969) 3 1969–1971 (1969–1974) 4 1971–1974 (1969–1974) 5 1975–1977 (1974–1977) 6 Robert Schwarz Strauss 1977–1979 (1977–1981) 7 75px 1979–1980 (1977–1981) 8 1981–1985 (1981–1989) 9 1985–1989 (1981–1989) 10 1980–1993 (1989–1993) 11 1993–1996 (1993–2001) 12 1996–2001 (1993–2001) 13 2001–2005 (2001–2009) 14 2005–2006 (2001–2009) 15 2006–2009 (2001–2009) 16 2009–2013 (2009–2017) 17 2013–2017 (2009–2017) 18 2017–2021 (2017–2021) 19 2021–2025 (2021–2025) 20 vahvistamatta (2025 alkaen) == Lähteet == Luokka:Yhdysvaltain talous Luokka:Yhdysvaltain liittovaltion hallinto
Vili Lehdonvirta

Vili Lehdonvirta (s. 1980 Espoo) on suomalainen taloussosiologi ja professori.Tuomo Väliaho, Ihmisiä: Vili Lehdonvirta Helsingin Sanomat 11.11.2011, viitattu 26.1.2025Vili Lehdonvirta: Digitaalinen maailma ei ole erillinen ulottuvuus jossain bittiavaruudessa Aalto-yliopisto 4.4.2024, viitattu 26.1.2025 Lehdonvirta opiskeli Teknillisessä korkeakoulussa pääaineena informaatioverkostoja ja sivuaineena tietotekniikkaoikeutta. Hän valmistui diplomi-insinööriksi vuonna 2005. Lehdonvirta julkaisi ensimmäisen tieteellisen artikkelinsa vuonna 2004. Sen aiheena olivat Euroopan unionin tietosuojalainsäädännön vaikutukset kansainväliseen dataliikenteeseen. Lehdonvirta väitteli taloussosiologiassa tohtoriksi Turun kauppakorkeakoulusta vuonna 2009. Hänet nimitettiin Turun yliopiston dosentiksi vuonna 2010. Hän työskenteli tutkijatohtorina Tokiossa ja Lontoossa. Lehdonvirta aloitti työskentelyn Oxfordin yliopiston Internet-instituutissa vuonna 2013. Hänestä tuli vuonna 2020 sen taloussosiologian ja digitaalisen sosiaalitutkimuksen professori. Lehdonvirta johti vuosina 2015–2021 Euroopan tiedeneuvoston rahoittamaa iLabour-tutkimushanketta. Hän toimitti Policy & Internet -lehteä vuosina 2013–2018.Professor Vili Lehdonvirta Oxford Internet Institute, viitattu 26.1.2025 Lehdonvirrasta tuli sittemmin Aalto-yliopiston teknologiapolitiikan professori. Hän kuitenkin jatkoi puolikkaalla työajalla toimintaansa Oxfordin Internet-instituutissa. Lehdonvirta on tutkinut politiikan ja teknologiayritysten vuorovaikutuksen vaikutusta internetin maantieteeseen sekä digitaalisten markkinoiden ja alustojen keskittymistä teknologian alan suuryhtiöille. Hän on julkaissut kirjat Cloud Empires: How digital platforms are overtaking the state and how we can regain control ja Virtual Economies: Design and analysis. Lehdonvirta on toiminut neuvonantajana Euroopan komissiolle ja Maailmanpankille. The New Yorker väitti Lehdonvirtaa vuonna 2011 yhdeksi mahdollisista ehdokkaista bitcoinin keksineeksi Satoshi Nakamoto -nimimerkillä tunnetuksi henkilöksi.Petri Ranta, 185 000 000 000 bitcoinia ilmaantui tyhjästä – Näin mysteerikeksijä korjasi tilanteen Talouselämä 4.2.2024, viitattu 26.1.2025Niclas Storås, Internetin kartoittaja Helsingin Sanomat 9.5.2024, viitattu 26.1.2025 == Lähteet == Luokka:Suomalaiset professorit Luokka:Vuonna 1980 syntyneet Luokka:Elävät henkilöt
Veikkausliigan kuukauden pelaaja

Veikkausliigan kuukauden pelaaja on Suomen jalkapallon pääsarjan Veikkausliigassa kuukausittain jaettava palkinto. Kuukauden pelaajan palkinto myönnetään kuukauden parhaalle pelaajalle. Palkinnon myöntää Veikkausliiga. == Palkitut == Veikkausliigan kuukauden pelaaja Kuukausi Vuosi Pelaaja Kansalaisuus Pelipaikka Joukkue Lähde Huhtikuu 2009 Honka Toukokuu 2009 Haka Kesäkuu 2009 VPS Heinäkuu 2009 TPS Elokuu 2009 TPS Syyskuu 2009 Honka Lokakuu 2009 HJK Huhtikuu 2010 Haka Toukokuu 2010 KuPS Kesäkuu 2010 Inter Heinäkuu 2010 IFK Mariehamn Elokuu 2010 TPS Syyskuu 2010 TPS Lokakuu 2010 Dudu KuPS Toukokuu 2011 Inter Kesäkuu 2011 Inter Heinäkuu 2011 Inter Elokuu 2011 MyPa Syyskuu 2011 HJK Lokakuu 2011 HJK Huhtikuu 2012 Inter Toukokuu 2012 JJK Kesäkuu 2012 Honka Heinäkuu 2012 IFK Mariehamn Elokuu 2012 MyPa Syyskuu 2012 Inter Lokakuu 2012 HJK Huhtikuu 2013 IFK Mariehamn Toukokuu 2013 MyPa Kesäkuu 2013 Honka Heinäkuu 2013 RoPS Elokuu 2013 Honka Syyskuu 2013 HJK Lokakuu 2013 Honka Huhtikuu 2014 Jaro Toukokuu 2014 HJK Kesäkuu 2014 KuPS Heinäkuu 2014 FC Lahti Elokuu 2014 IFK Mariehamn Syyskuu 2014 HJK Lokakuu 2014 VPS Huhtikuu 2015 Inter Toukokuu 2015 SJK Kesäkuu 2015 RoPS Heinäkuu 2015 Ilves Elokuu 2015 Ilves Syyskuu 2015 RoPS Lokakuu 2015 RoPS Huhtikuu 2016 IFK Mariehamn Toukokuu 2016 HJK Kesäkuu 2016 SJK Heinäkuu 2016 VPS Elokuu 2016 PS Kemi Syyskuu 2016 HJK Lokakuu 2016 IFK Mariehamn Huhtikuu 2017 HJK Toukokuu 2017 HJK Kesäkuu 2017 PS Kemi Heinäkuu 2017 FC Lahti Elokuu 2017 HJK Syyskuu 2017 KuPS Lokakuu 2017 IFK Mariehamn Huhtikuu 2018 KuPS Toukokuu 2018 KuPS Kesäkuu 2018 Honak Heinäkuu 2018 Honka Elokuu 2018 Klauss HJK Syyskuu 2018 Klauss HJK Lokakuu 2018 KuPS Huhtikuu 2019 Inter Toukokuu 2019 Inter Kesäkuu 2019 Ilves Heinäkuu 2019 Inter Elokuu 2019 KuPS Syyskuu 2019 KuPS Lokakuu 2019 KuPS Heinäkuu 2020 KuPS Elokuu 2020 IFK Mariehamn Syyskuu 2020 KuPS Lokakuu 2020 HJK Toukokuu 2021 Ilves Kesäkuu 2021 HJK Heinäkuu 2021 SJK Elokuu 2021 KuPS Syyskuu 2021 Inter Lokakuu 2021 Tuco SJK Huhtikuu 2022 Honka Toukokuu 2022 KuPS Kesäkuu 2022 Inter Heinäkuu 2022 Honka Elokuu 2022 VPS Syyskuu 2022 Haka Lokakuu 2022 Haka Huhtikuu 2023 Ilves Toukokuu 2023 KuPS Kesäkuu 2023 Inter Heinäkuu 2023 VPS Elokuu 2023 VPS Syyskuu 2023 VPS Lokakuu 2023 VPS Huhtikuu 2024 HJK Toukokuu 2024 AC Oulu Kesäkuu 2024 SJK Heinäkuu 2024 Ilves Elokuu 2024 IF Gnistan Syyskuu 2024 Ilves Lokakuu 2024 KuPS == Katso myös == * Vuoden liigapelaaja == Lähteet == Luokka:Veikkausliiga Luokka:Suomalaiset jalkapallopalkinnot
Tokion luonnontieteiden yliopisto

Tokion luonnontieteiden yliopisto (), epävirallisesti tunnettu nimillä Rikadai (理科大) tai yksinkertaisesti Ridai (理大), on yksityinen tutkimusyliopisto, joka sijaitsee Shinjukussa, Tokiossa, Japanissa. == Historia == Tokion luonnontieteiden yliopisto perustettiin vuonna 1881 nimellä Tokion fysiikan akatemia, ja sen perustivat 21 Tokion yliopisto luonnontieteiden tiedekunnan fysiikan laitoksen valmistunutta opiskelijaa. Vuonna 1883 se nimettiin uudelleen Tokion tiedekorkeakouluksi, ja vuonna 1949 se saavutti yliopistostatuksen ja sai nimekseen Tokion luonnontieteiden yliopisto. Japanilaisen kirjailijan Sōseki Natsume romaanin Botchan päähenkilö on valmistunut Tokion luonnontieteiden yliopisto.History Tokyo University of Science. Retrieved March 9, 2017. Vuoteen 2016 mennessä Tokion luonnontieteiden yliopisto on ainoa yksityinen yliopisto Japanissa, joka on tuottanut Nobelin palkinnon voittajan, ja ainoa yksityinen yliopisto Aasiassa, joka on tuottanut Nobelin palkinnon voittajia luonnontieteiden alalla.Nobel Prize Facts Nobelprize.org == Kampukset == Tokion luonnontieteiden yliopisto pääkampus sijaitsee Shinjuku Kagurazaka-alueella. Lähin juna-asema on Iidabashin asema. Pääkampuksen lisäksi Shinjukussa yliopistolla on muita kampuksia eri puolilla maata: *Kagurazaka (pääkampus): Shinjuku, Tokio *Fujimin koulurakennus: Chiyoda-ku, Tokio *Katsushikan kampus: Katsushika-ku, Tokio *Nodan kampus: Noda, Chiba *Oshamamben kampus: Oshamambe, Hokkaidō == Tunnettuja yliopistossa opiskelleita ja opettaneita == File:Kotaro_Honda.jpg|Kotaro Honda, entinen rehtori, nimitettiin ehdokkaaksi vuoden 1932 Nobelin fysiikanpalkinto saajaksi.Kotaro Honda - Nomination Database. File:Akira_Fujishima_cropped_2_Akira_Fujishima_201711.png|Akira Fujishima, entinen johtaja, valokatalyytin löytäjä. File:Satoshi_Ōmura_5040-2015.jpg|Satoshi Ōmura, entinen oppilas, vuoden 2015 Nobelin fysiologian tai lääketieteen palkinto voittaja. File:Terumi_Tanaka_at_2024_Nobel_Peace_Prize_Ceremony_3_(cropped).jpg|Terumi Tanaka, Nihon Hidankyō -järjestön edustaja, vuoden 2024 Nobelin rauhanpalkinto voittaja. == Lähteet == == Aiheesta muualla == Luokka:Japanin yliopistot ja korkeakoulut Luokka:Tokio
Luolahämähäkit

Luolahämähäkit (Nesticidae) on hämähäkkien heimo. Suomessa on tavattu yksi tähän heimoon kuuluva laji, euroluolakki Nesticus cellulanus. == Lähteet == Luokka:Hämähäkit
Bastuträsk

Bastuträsk on taajama Norsjön kunnassa Västerbottenin läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 329 asukasta. ==Lähteet== ==Aiheesta muualla== Luokka:Norsjön kunta Luokka:Ruotsin taajamat
Talohämähäkit

Talohämähäkit (Oecobiidae) on hämähäkkien heimo. Suomessa on tavattu 14 kertaa edustajia yhdestä tähän heimoon kuuluvasta lajista, hyrrätalokki Oecobius navus. == Lähteet == Luokka:Hämähäkit
Alsterbro

Alsterbro on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 419 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Nybron kunta
Örsjö

Örsjö on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 379 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Nybron kunta
Kristvallabrunn

Kristvallabrunn on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 213 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Nybron kunta
Flygsfors

Flygsfors on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 206 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Nybron kunta
Ilveshämähäkit

Ilveshämähäkit (Oxyopidae) on hämähäkkien heimo. Suomessa on tavattu yli 200 kertaa edustajia yhdestä tähän heimoon kuuluvasta lajista, ilvespompukki Oxyopes ramosus. == Lähteet == Luokka:Hämähäkit
Bäckebo

Bäckebo on taajama Nybron kunnassa Kalmarin läänissä Smålandin historiallisessa maakunnassa Ruotsissa. Taajamassa oli 232 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Nybron kunta
Niklas Engdahl

Niklas Sven Jan Engdahl (s. 9. syyskuuta 1974 Tukholma) on ruotsalainen näyttelijä. ==Rooleja== * Bonusperhe – Henrik * Bonusperhe-elokuva (2022) – Henrik * Luokkajuhla (2013) – Nille * Whiskey on the Rocks (2024) – ylipäällikkö Börje Lagercrantz ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1974 syntyneet Luokka:Elävät henkilöt
Nopsahämähäkit

Nopsahämähäkit (Philodromidae) on hämähäkkien heimo. Nopsahämähäkit jaetaan 30 sukuun. Suomessa on tavattu edustajia viidestätoista tähän heimoon kuuluvasta lajista. * kultanopsakki Philodromus aureolus * jokanopsakki Philodromus cespitum * viirunopsakki Philodromus collinus * harmonopsakki Philodromus emarginatus * havunopsakki Philodromus fuscomarginatus * tuohinopsakki Philodromus margaritatus * jäkälänopsakki Philodromus poecilus * tunturitanakki Thanatus arcticus * hietatanakki Thanatus arenarius * sukkulatanakki Thanatus formicinus * raitatanakki Thanatus striatus * rantakorsikki Tibellus maritimus * viirukorsikki Tibellus oblongus * hietanopsakki Rhysodromus fallax * kanervanopsakki Rhysodromus histrio == Lähteet == Luokka:Hämähäkit
Torvihämähäkit

Torvihämähäkit (Segestriidae) on hämähäkkien heimo. Torvihämähäkit jaetaan viiteen sukuun. Suomessa on tavattu lähes 200 kertaa edustajia yhdestä tähän heimoon kuuluvasta lajista, pahtatorvikki Segestria senoculata. == Lähteet == Luokka:Hämähäkit
Lennart Jähkel

Carl Gustav Lennart Jähkel (s. 27. syyskuuta 1956 Piitime) on ruotsalainen näyttelijä. Hän opiskeli Malmön näyttämökoulussa 1979–1982 ja on sen jälkeen työskennellyt teattereissa ympäri Ruotsia, vuodesta 1996 pääosin Tukholman kaupunginteatterissa. Suurelle yleisölle hän tuli tutuksi televisiosarjasta Goda grannar (1987). Lisäksi hänet tunnetaan muun muassa komediasarjoista C/o Segemyhr (1998–2004) ja Pistvakt (1998–2000). Vuonna 1996 Jähkel sai parhaan miessivuosan Guldbaggen elokuvasta Metsästäjät. ==Rooleja== * Niin kuin taivaassa (2004) – Arne * Populäärimusiikkia Vittulanjänkältä (2004) – Einari * Seksi, toivo ja rakkaus (2005) – Lennart * Wallander: Salaisuus (2006) – Greger Frankman ==Lähteet== ==Aiheesta muualla== Luokka:Ruotsalaiset näyttelijät Luokka:Vuonna 1956 syntyneet Luokka:Elävät henkilöt
Antti Ruusuvuori

Antti Ruusuvuori on suomalainen elokuvaaja. Hän on työskennellyt laajasti elokuvien, televisiosarjojen ja videotaiteen parissa. Ruusuvuori hallitsee myös steadicamin käytön ja hyödyntää sitä omissa töissään, minkä lisäksi hän on toiminut steadicam-operaattorina monessa suomalaisessa elokuvassa. Antti Ruusuvuori aloitti uransa elokuva-alalla vuonna 1998 valoharjoittelijana elokuvassa Poika ja ilves. Tämän jälkeen hän työskenteli kymmenen vuotta kamera-assistenttina ja siirtyi itsenäiseksi elokuvaajaksi vuonna 2008. Ruusuvuori työskenteli ohjaaja Tuukka Temosen kanssa elokuvassa Meduusalla ei ole sydäntä (2025). Elokuvan yhdessä pääosassa esiintynyt Konsta Hietanen liittyy myös Ruusuvuoren uran alkuvaiheisiin, sillä molemmat aloittivat uransa Poika ja ilves -elokuvan kuvauksissa. Hänen työtään on nähty myös kansainvälisissä yhteyksissä, kuten videotaiteilija Eija-Liisa Ahtilan teoksissa. Ruusuvuoren yhteistyö videotaiteilija Eija-Liisa Ahtilan kanssa on ollut merkittävää ja monipuolista. Heidän yhteistyönsä alkoi Ruusuvuoren toimiessa kamera-assistenttina Ahtilan lyhytelokuvassa Missä on missä (2009). Tämän jälkeen hän toimi B-kuvaajana teoksessa Marian ilmestys (2010). Viimeisimpänä yhteistyönään Ruusuvuori toimi pääkuvaajana Ahtilan teoksessa Heijastus metsästä (2024), joka on kahdeksankanavainen installaatio, tutkielma metsän tilallisuudesta ja elollisten yhteiselosta. == Lähteet == https://kinotavast.net/2024/08/08/kuvaaja-antti-ruusuvuori-haluaa-olla-mukava- tyokaveri/ https://www.imdb.com/name/nm0752228/ https://serlachius.fi/eija- liisa-ahtila-heijastus-metsasta/ == Aiheesta muualla == * [ ] Luokka:Elävät henkilöt Luokka:Vuonna 1973 syntyneet Luokka:Suomalaiset elokuvaohjaajat
Louhikkohämähäkit

Louhikkohämähäkit (Titanoecidae) on hämähäkkien heimo. Se jaetaan viiteen sukuun. Suomessa on tavattu yhteensä 36 kertaa edustajia kahdesta tähän heimoon kuuluvasta lajista, lumilouhikki Titanoeca nivalis ja paahdelouhikki Titanoeca spominima. == Lähteet == Luokka:Hämähäkit
Norges offisers- og spesialistforbund

Norges offisers- og spesialistforbund (lyh. NOF) on norjalainen armeijan päällystön ja sotilasasiantuntijoiden ammattiliitto. Se perustettiin vuonna 1896. Liitolla oli noin 6 000 jäsentä vuonna 2021. NOF kuuluu keskusjärjestö Landsorganisasjoneniin. ==Entiset nimet== * Den norske Landsunderofficersforening (1896–1907) * Norges underoffisersforening (1907–1930) * Norges befalslag (1930–1978) * Norges Befalsforbund (1978–1986) * Norges Offisersforbund (1986–2018) ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Norjan puolustusvoimat
Kenraaliharjoitus (elokuva)

Kenraaliharjoitus on vuonna 2025 ensi-iltansa saava Paula Korvan käsikirjoittama ja ohjaama suomalainen draamakomediaelokuva. Se perustuu Anna- Leena Härkösen samannimiseen romaaniin. Kenraaliharjoitus on Korvan pitkän elokuvan esikoisohjaus. Elokuvan päärooleissa ovat Iina Kuustonen, Laura Malmivaara ja Riku Nieminen. Elokuva on draamakomedia rakkauden monimutkaisuudesta ja keski-iän kriiseistä. Jane on matkatoimistovirkailija, joka pitää suhdettaan näyttelijämieheensä vahvana ja vakaana, minkä vuoksi hän järkyttyy, kun mies ehdottaa suhteen avaamista uusille ihmisille. Pelastaakseen parisuhteen Jane suostuu Isle of Lust -nimisiin luovan luokan seksibileisiin. Elokuvan tuottaa Marko Talli Yellow Film & TV:stä. Elokuvan levittää elokuvateattereihin Nelonen Media. Rahoitusvaiheessa elokuvan ohjaaja Paula Korva voitti Finnish Film Affairin pitchauskilpailun. Elokuvan työnimi oli tuolloin Juokse lempesi edestä. Kenraaliharjoitus sai maailmanensi-iltansa Göterborgin elokuvajuhlilla 30. tammikuuta 2025. == Lähteet == ==Aiheesta muualla== * Kenraaliharjoitus-elokuvan traileri Youtubessa Luokka:Tulevat elokuvat Luokka:Vuoden 2025 suomalaiset elokuvat
WR 140

WR 140 on kirkas Wolf-Rayet-tähti, joka on osa SBC9 1232 kaksoistähti -järjestelmää. Järjestelmä sijaitsee Joutsen tähdistössä ja on taivaalla Denebin, Gamma Cygnin ja Delta Cygnin muodostaman kolmion keskellä. WR 140 on järjestelmänsä kaksoistähdistä toissijainen tähti ja järjestelmän ensisijainen tähti on kehittyneen spektriluokan O4-O5 tähti, joka on todennäköisimmin jättiläistähti tai ylijättiäinen. == Ominaisuudet == WR 140 on luonnehdittu pohjoisen pallonpuoliskon kirkkaimmaksi Wolf-Rayet-tähdeksi, vaikka myös Joutsen tähdistön WR 133 on verrattain kirkas. Wolf-Rayet-tähdet ovat kaksoistähti-järjestelmän tähdistä kevyempiä ja himmeämpiä järjestelmän ensisijaiseen tähteen nähden, tästä syystä niitä pidetään tähtijärjestelmän toissijaisina tähtinä, vaikka ne hallitsevat spektriä leveillä emissioviivoillaan. WR 140 on luokiteltu muuttuvaksi tähdeksi ja se on listattu yleisten muuttuvien tähtien luetteloon nimellä V1687 Cyg. WR 140 visuaalinen kirkkaus vaihtelee vain hyvin vähän. == Tutkimus == WR 140 kohdistuva kiinnostus johtuu pääasiassa infrapunavalon vaihteluun tähden kiertoradalla, ja sitä tutkitaan laajasti sen jaksoittain vapauttaman, tähtituulina purkautuvan, avaruuspölyn vuoksi. Tähteä pidetään prototyyppinä tähtien kohtaamisen myötä syntyvän tähtituulen muodostamiselle. Tähtituuli muodostuu WR 140 osuessa kiertoradallaan jäjrestelmän ensisijaisen tähden läheisyyteen, joka johtaa kiihtyvään vauhtiin ja tähden äkilliseen kääntymisen massiivisen objektin ympärillä, tämän myötä WR 140 uloimmasta kerroksesta irtoaa kerros, joka purkautuu tähtituulena avaruuteen. James Webb -avaruusteleskoopin WR 140:sta ja sen tuottamasta tähtituulesta tekemien havaintojen myötä tutkijat ovat saaneet parempaa käsitystä siitä miten elämälle tarpeelliset alkuaineet, kuten hiili, on levinnyt maailmankaikkeudessa. == Lähteet == Luokka:Joutsenen tähdistö
Gävlen teatteri

Gävlen teatteri () on Ruotsin Gävlessä sijaitseva vuonna 1878 valmistunut teatteri. Pariisin Palais Garnierista vaikutteita saaneen rakennuksen suunnitteli Axel Fredrik Nyström. ==Lähteet== ==Aiheesta muualla== * Teatterin kotisivut teatteri Luokka:Ruotsin teatterit
Kush Maini

Kush Maini (; s. 22. syyskuuta 2000 Bangalore) on intialainen autourheilija, joka kilpailee tällä hetkellä FIA Formula 2 Championship -mestaruussarjassa. Hän on Arjun Mainin nuorempi veli. Maini on kuulunut Alpine Academy ohjelmaan vuodesta 2023 alkaen. Mainin mentorina toimii myös kaksinkertainen Formula 1 -maailmanmestari Mika Häkkinen. == Ura == Maini aloitti kilpauransa Italian Formula 4 -sarjassa vuonna 2016. Seuraavana vuonna Maini sijoittui sarjan loppupisteissä kahdeksanneksi. Hän ajoi samaisena vuonna kolme kilpailua ADAC Formula 4 -sarjassa. Vuonna 2018 Maini siirtyi Englannin BRDC Formula 3 -sarjaan saavuttaen yhden voiton, kaksi paalupaikkaa ja yhteensä kahdeksan palkintosijoitusta sijoittuen sarjassa kolmanneksi. Vuonna 2019 Maini ajoi Formula Renault Eurocup -sarjassa sijoittuen kuudenneksi. Vuonna 2020 Maini palasi BRDC Formula 3 -sarjaan ja sijoittui sarjan toiseksi. Vuonna 2021 Maini ajoi F3 Asian Championship -sarjassa, jossa hän saavutti yhden palkintosijoituksen sijoittuen 11:ksi sarjataulukossa. Vuonna 2022 Maini siirtyi FIA Formula 3 Championship -sarjaan. Seuraavana vuonna hän siirtyi FIA Formula 2 Championship -sarjaan ajaen Campos Racingillä. Vuonna 2024 Maini jatkoi F2-sarjassa ottaen yhden voiton Unkarin osakilpailusta. Vuonna 2025 Maini ajaa kolmannen kautensa F2-sarjassa DAMSilla. Kaudella 2023–24 Maini kiinnitettiin Formula E -sarjan Mahindra Racingin varakuljettajaksi. ==Lähteet== Luokka:Intialaiset autourheilijat Luokka:Vuonna 2000 syntyneet Luokka:Elävät henkilöt
Ajahn Chah

Ajahn Chah (17. kesäkuuta 1918 16. tammikuuta 1992) oli thaimaalainen buddhalainen munkki. Hän oli vaikutusvaltainen Buddhadhamman opettaja ja kahden suuren thaimaalaisen metsäperinteen luostarin perustaja. Häntä kunnioitettiin ja rakastettiin omassa maassaan suuren viisauden miehenä, ja hän oli myös keskeisessä asemassa theravada-buddhalaisuuden perustamisessa länteen (hän perusti Cittavekan luostarin Yhdistyneeseen kuningaskuntaan - luostari tunnetaan yleisesti nimellä Chithurstin buddhalaisluostari). Ajahn Chahin metsätraditio on levinnyt kaikkialle Eurooppaan, Yhdysvaltoihin ja Britannian kansainyhteisöön. Ajahn Chahin dhammapuheet on äänitetty, litteroitu ja käännetty useille kielille. Yli miljoona ihmistä, mukaan lukien Thaimaan kuninkaallinen perhe, osallistui Ajahn Chahin hautajaisiin tammikuussa 1993 joka pidettiin vuosi hänen kuolemansa jälkeen, koska "satojen tuhansien ihmisten odotettiin osallistuvan". Hän jätti jälkeensä perinnön dhamma-keskusteluja, opiskelijoita ja luostareita. == Lähteet == Luokka:Buddhalaiset munkit Luokka:Buddhalainen filosofia Luokka:Vuonna 1918 syntyneet Luokka:Vuonna 1992 kuolleet
Nick Szabo

Nick Szabo on yhdysvaltalainen tietojenkäsittelytieteilijä, kryptografi ja juristi, joka vaikutti merkittävästi lohkoketjuteknologian kehittämiseen 1990-luvulla.Robert D. Knight, Who’s Nick Szabo, the man some believe is Bitcoin inventor Satoshi Nakamoto? Cointelegraph 8.10.2024, viitattu 26.1.2025 Szabo valmistui tietojenkäsittelytieteen opinnoistaan Washingtonin yliopistosta vuonna 1989. Hän väitteli oikeustieteen tohtoriksi George Washingtonin yliopiston lakikoulusta. Szabo lanseerasi 1990-luvulla älysopimuksen käsitteen. Vuonna 1998 hän ehdotti uudenlaiseksi valuutaksi tarkoitettua digitaalista järjestelmää nimeltään bit gold, jota on laajalti pidetty yhtenä bitcoinin keskeisistä edeltäjistä. Bit gold -hanke ei koskaan toteutunut, mutta siinä on monia samankaltaisuuksia sittemmin lanseeratun bitcoinin kanssa. Szabo on yksi henkilöistä, joiden on toisinaan esitetty olleen bitcoinin kehittäneen Satoshi Nakamoto -nimimerkin taustalla.Bitcoin: Linguists Name Nick Szabo as Likely Creator of Cryptocurrency Sci News 18.4.2014, viitatu 26.1.2025 Hän on kiistänyt väitteen. == Lähteet == Luokka:Yhdysvaltalaiset tietojenkäsittelytieteilijät Luokka:Bitcoin Luokka:Syntymävuosi puuttuu Luokka:Elävät henkilöt
Tenzin Palmo

Jetsunma Tenzin Palmo (s. 1943) on bhikkhuni joka kuuluu tiibetinbuddhalaisuuden Kagyu -koulun Drukpa-linjaan. Hän on kirjailija, opettaja ja Dongyu Gatsal Lingin luostarin perustaja Himachal Pradeshissa, Intiassa. Hänet tunnetaan parhaiten yhtenä harvoista idässä koulutetuista länsimaisista joogeista, ja hän on asunut kaksitoista vuotta syrjäisessä luolassa Himalajalla, joista kolme vuotta tiukassa meditaatioretriitissä. Vicki Mackenzie, joka kirjoitti hänestä kirjan Cave in the Snow, kertoo, että kirjan kirjoittamiseen inspiroi Tenzin Palmon lausunto buddhalaiselle aikakauslehdelle: "Olen tehnyt lupauksen saavuttaa valaistumisen naismuodossa – riippumatta siitä, kuinka monta elämää se kestää". == Katso myös == * Bhikkhuni == Lähteet == Luokka:Vuonna 1943 syntyneet Luokka:Elävät henkilöt Luokka:Buddhalaiset nunnat Luokka:Buddhalainen filosofia